**H O T Ă R Â R E A NR. 126**

 **din 27 octombrie 2016**

**privind aprobarea Criteriilor de stabilire a punctajului pentru atribuirea de terenuri în scopul construirii de locuințe de către tineri, conform Legii Nr. 15/2003, republicată**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 20.255 din data de 14 septembrie 2016, al Serviciului de Urbanism și Amenajarea Teritoriului din cadrul Primăriei Municipiului Dej, prin care se propune aprobarea Criteriilor de stabilire a punctajului pentru atribuirea de terenuri în scopul construirii de locuinţe de către tineri conform Legii Nr. 15 din 9 ianuarie 2003, republicată, privind sprijinul acordat tinerilor pentru construirea unei locuinţe proprietate personală şi a Normelor metodologice de aplicare a Legii Nr. 15/2003, republicată, proiect avizat favorabil în ședința de lucru a Comisiei de urbanism din data de 26 octombrie 2016;

Ținând cont de prevederile art. 1, alin. (3) din Legea Nr. 15 din 9 ianuarie 2003, republicată, privind sprijinul acordat tinerilor pentru construirea unei locuinţe proprietate personală şi a Normelor metodologice de aplicare a Legii Nr. 15/2003, republicată;

În baza prevederilor art. 36, alin. (2), lit. c) şi art. 45, alin. (3) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** Criteriile de stabilire a punctajului pentru atribuirea de terenuri în scopul construirii de locuinţe de către tineri în baza Legii Nr. 15 din 9 ianuarie 2003, republicată, privind sprijinul acordat tinerilor pentru construirea unei locuinţe proprietate personală, conform **Anexei Nr. 1**.

 **Art. 2.** Cu ducerea la îndeplinire a prevederilor prezentei hotărâri se încredinţează Serviciul Urbanism şi Amenajarea Teritoriului din cadrul Primăriei Municipiului Dej.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**